als_Latn dik_Latn sag_Latn
Një tjetër “goditje me kokë” për Mario Balotelin. Në fakt, sulmuesi i Milanit është bërë protagonist në një zënkë, sipas dëshimtarëve okularë me një fotograf, në Korvino, një diskotekë e njohur në Liguria, të shtunën në mbrëmje. Karabinierët kanë ndërhyrë në vendin ku janë thërritur dhe në diskotekë kanë identifikuar Mario Balotelin dhe fotografin. Balo ishte në Liguria për të ndjekur një ndeshje të të vëllait, Enoh. Pas ndeshjes ai ka shkuar në darkë dhe më pas në disko. Paparaci donte ta fotografonte, por ka hasur në rezistencën e Super Marios, i cili nuk ka pranuar që të fotografohej dhe atje ka nisur edhe sherri, teksa sipas dëshmitarëve ka patur edhe ofendime dhe madje edhe shqelma. Fotografi ka marrë më pas policinë në telefon, e cila i ka identifikuar të dy protagonistët. Ndërkohë, më vonë, ka ardhur edhe deklarata e Balos, i cili ka sqaruar se ka qenë pjesë e nje grupi njerëzit në disko, por nuk ka patur të bëjë fare me fotografin. Dhe ishte grupi i tij ai që u mërzit nga fotografitë, teksa ai ka qëndruar në distancë larg. A është e vërtetë kjo?!
Foto
als_Latn ind_Latn